अनिल कांटीवाल बने फोटोग्राफर वेलफेयर सोसायटी के अध्यक्ष
सिरसा | जिलेके सभी फोटोग्राफरों की तरफ से परशुराम चौक स्थित खजांचियन धर्मशाला में ‘सिरसा फोटोग्राफर वेलफेयर सोसायटी का गठन किया गया। जिसमें जिले भर से लगभग 200 से अधिक फोटोग्राफरों ने भाग लिया। इस अवसर पर उपस्थित फोटोग्राफरों द्वारा सर्वसम्मति से अनिल कांटीवाल को सोसायटी का प्रधान चुना गया। जबकि शेष कार्यकारिणी का चुनाव आगामी सप्ताह में किया जाएगा। नवनियुक्त प्रधान अनिल कांटीवाल ने अपनी नियुक्ति पर सभी फोटोग्राफर बंधुओं का आभार व्यक्त करते हुए कहा कि उन्हें जो अहम जिम्मेवारी सौंपी गई है उसका वे पूरी निष्ठा केे साथ निर्वाहन करेंगे तथा फोटोग्राफर बंधुओं की हर प्रकार की समस्या में उनके साथ रहेंगे। उन्होंने बताया कि सोसायटी के गठन का मुख्य उद्देश्य फोटोग्राफरों को रही परेशानियों में उनका साथ देना, आपसी एकजुटता सामाजिक कार्य करना है। इस अवसर पर हरियाणा फोटोग्राफर एसोसिएशन के प्रधान महेंद्र गुप्ता, प्रेस सचिव ओपी मनचंदा, जोगिंद्र शर्मा, सचिव जयवीर सिंधु ने भी अपने संबोधन में सोसायटी के गठन पर खुशी व्यक्त की।
bho_Deva hin_Deva